Беседа:Територии под българска окупация в Недичева Сърбия (1942 – 1944)

message: * Използвах „Царство България“ в увода и само България след това, за да може читателят да има препратка към статията за България в периода, описван в статията, а след това ползвах кратката форма.
* Поставих препратка към областта „Босна“, за да е ясно, че не е територията на някоя от държавите „Босна“ и „Босна и Херцеговина“, които съществуват преди и след периода, описван в статията.
* Замених „Фюрера“ с Адолф Хитлер на две места, защото „Фюрерът“ не е неутрално.
* Поставих препратка към „Германска империя 1933-1945“, за да може читателят да получи информация за германската държава от периода на статията.
* Най-деликатният е граматическа грешка.
* Поставих препратка към „Вермахт“ на първото споменаване в текста и премахнах препратките от следващите споменавания.
* На няколко места беше използвана формулировката „т.нар.“, която не е енциклопедична. Замених имената на т.нар. названия с енциклопедичните им названия, т.е. заглавията на статиите за тях.
* Добавих препратки към „Дрина“ и „Йосип Броз Тито“, за да може читателят да стигне до статиите за тях бързо.
* Промених текст, така че да е в сегашно историческо време.
* Промених имената на Операция „Шварц“ и Операция „Кугелблиц“ така, както са известни на всички езици.
* Премахнах кавичките на „демократични реформи“, защото това показва съмнение в израза. Вж. отново и Уикипедия:енциклопедичност#Изразни средства, части на речта, пунктуация
* Добавих препратка към Съветския съюз.
* Поставиш шаблон „Неясно“ на думата „Македония“, защото не е ясно къде точно са българските войски – дали в Благоевград, Скопие или днешна Гърция.
* Премахнах категории – статията не е договор, което доведе до премахването на три категории; не намерих никъде в статията споменаване на „Великосръбска идеология“; статията не е и за отношенията между Германия и България.
--Лорд Бъмбъри (беседа) 17:31, 15 август 2015 (UTC)
thread_title:  Коментари към редакцията ми от преди малко 

message: Jingiby, източникът за всичко, за което не е посочен източник в края на изреченията и параграфите „Бисер Петров, Окупаторът съюзник. Колаборционизмът в Албания, Сърбия и Гърция по време на Втората световна война. стр. 34-39 и стр. 88-99.“ ли е? Би ли поставил препратки към бележки със страниците от книгата? Благодаря предварително за това!
Освен това формулировки като „страната ни“ не са енциклопедични. Има хора, които четат на български и не са български граждани.
„Марионетни държави“ не е неутрален израз.
От кого точно Вермахтът е освободил териториите, в които е навлязла българската армия? Премахнах тази формулировка, разбира се. --Лорд Бъмбъри (беседа) 11:19, 18 август 2015 (UTC)
replies: text: Колебаех се дали да напиша страната (ни). Първоначално беше страната, а в последваща редакция, смятайки, че никой чужденец няма да чете тази статия и за яснота добавих "ни". Нищо не пречи да се премахне отново. За освободени от Вермахта територии не намирам нищо в статията. Марионетна държава е неутрален израз. Типични германски марионетна държави са Недичева Сърбия, Независимата хърватска държава, Независима Република Македония и т.н. Изразът е използван например в статията Страни от Оста, където съществува цял раздел Марионетни държави, макар и непълен. Поздрав! Jingiby (беседа) 11:32, 18 август 2015 (UTC)
replies: text: : Не намираш израза с окупацията, защото го промених. Пишеше „Въпреки застъпничеството на немския генерал Бенцлер, Хитлер изобщо не желае и да чуе за промяна на решението за навлизането на българската армия в освободените от Вермахта територии.“, а аз премахнах нежеланието за чуване като неенциклопедично и замених освободените с определените територии: „Въпреки застъпничеството на немския генерал Бенцлер, Хитлер не променя решението за навлизането на българската армия в определените територии.“. Започвам да си мисля, че източникът, от който взимаш информацията не е много неутрален или поне е написан като за читатели с лек националистичен уклон. Вкъщи имам „Български хроники“ на Стефан Цанев и тя е типичен пример за това как не се пише в енциклопедия. Може би и твоята е такава. --Лорд Бъмбъри (беседа) 11:46, 18 август 2015 (UTC)
replies: text: ::Вероятно в бързината съм объркал двете понятия. Jingiby (беседа) 12:10, 18 август 2015 (UTC)
Картата е невярна. Не виждам защо Костурско, Леринско и Воденско са на нея. Охрана? Това е смешно. Тя никога не е имала контрол върху тези територии. --Мико (беседа) 12:33, 18 август 2015 (UTC)

text: Премахнах картата която Мико имаше предвид. Мисля да я коригирам при първа възможност. Jingiby (беседа) 13:26, 18 август 2015 (UTC)
thread_title:  Източници 

message: # По това между-югославско време Сърбия не е държава, а остатъчна марионетна територия;
# Окупацията се отнася досежно до етническите сръбски територии;
# Българската военна власт не е приемана като цяло за чужда на по-голямата част от тази територия, въпреки провокираните различни диверсионни и пропагандни съюзнически мероприятия от голям мащаб - предимно постфактум с цел закрепване на стария европейски ред (Версайска система от договори), наложен по силата на новия Парижки договор.
replies: text: ::Горният неподписан коментар не е подкрепен с никакви източници. Jingiby (беседа) 11:05, 6 септември 2015 (UTC)
replies: text: :: А трябва ли логични изводи в беседата да бъдат подкрепяни от някой си Иван Янев /който не ми е ясно КОЙ е и какво е написал/ и на какво основание? Или разсъжденията не са желателни, както между 9.9 и 10.11 ?
replies: text: :::Трудът на Иван Янев е цитиран в същия абзац - Външната политика на България през Втората световна война в българската историческа литература 1938–1944 г. Самият той е доктор на историческите науки. Изследването в по-голямата си част включва защитена докторска дисертация с научен ръководител: проф. Димитър Гоцев и рецензенти ст.н.с. I ст. д.и.н. Витка Тошкова ист.н.с. II ст. д-р Румяна Тодорова. Съгласно книгата Дейност на Българското главно командване през Втората световна война с автор Иван Попов, Издател Унив. изд-во "Св. Климент Охридски", 1993, ISBN 9545090952, стр. 113 и сл. гл. 5 е със заглавие Окупация на част от Сърбия от Българската войска в началото на 1942 г. Съгласно  Сборник в чест на академик Илчо Димитров с авторски колектив, Издател Унив. изд. Св. Климент Охридски, 2001, стр. 283: По време на окупацията през Втората световна война напрежението в отношенията между сърбите и българите достига кулминацията си. От 1942 г. българската армия играе ролята на окупатор на почти цялата територия на Сърбия. Съгласно Дневника на Богдан Филов извадки от който се виждат по-долу мин. председателят на България тогава говори само и единствено за окупация на Сърбия: Български хроники: Том 3, Стефан Цанев,Издател	TRUD Publishers, 2008, ISBN 9545288612, стр. 534-535. Ако не посочите академични източници за вашите редакции и претенции ще ги премахна. Освен това ще поискам статията да бъде заключена за нерегистрирани потребители. Също така ще поискам разследване за марионетка на Angel ivanov angelov. Jingiby (беседа) 11:05, 6 септември 2015 (UTC)

text: :Благодаря за проявеното благородство и търпимост Ваша чест! Днес е празник на марионетките. Разследването е хубаво нещо, особено за свободните хора. Все си мисля, че една отсрочка до утре ще даде очаквания резултат за Вас - с предаността Ви към справедливата кауза на истината. Или 6 септември не е хубав ден за това, а?
replies: text: ::Честит Празник, Уважаеми Колега! И утре е ден, разбира се. Jingiby (беседа) 14:25, 6 септември 2015 (UTC)

text: ::По т. 1 - приемам бележката и предлагам промяна на заглавието на: Територии под българска окупация в Недичева Сърбия (1942–1944);

text: ::По т. 2 - посочените територии по онова време са основно сръбски в етнически смисъл. Наличието на известно количество  власи, унгарци и по-малко мюсюлмани и българи не променя като цяло картината, отразена на тази германска етническа карта на Югославия от 1940 г.  Освен това окупация е юридически термин, а не етнически и означава в международното право, временно заемане от въоръжените сили територия на противника. Липсват данни за друг статут на тези територии, освен военна окупация на марионетна държава. Няма обективни данни за анексия или нещо друго.

text: ::По т. 3 - ето какво пише ген. Иван Попов цитиран в книгата Дейност на българското главно командване през Втората световна война, 1993, стр. 114–117 за окупирането от български войски на част от сръбската територия по искане на германците: „Сръбското население в окупационните области посрещна българските войски с видимо спокойствие, но със затаена омраза към новите окупатори.“ Така, че това за благосклонно посрещане на българските войски просто не е вярно или поне аз нямам открита информация.

text: ::Ако имате академични източници с инфо подкрепящо твърденията Ви моля да ги представите до утре. Например, това е един подходящ източник: Tomasevich, Jozo (2001). War and Revolution in Yugoslavia, 1941–1945: Occupation and Collaboration. Stanford University Press. ISBN 978-0-8047-3615-2 и може да потърсите вътре полезно инфо. Благодаря. Jingiby (беседа) 16:42, 6 септември 2015 (UTC)
thread_title:  Територии под българска власт и окупация в остатъчна Сърбия (1942–1944)